ՀՀ Մարդու իրավունքների պաշտպանի` Սահմանադրական դատարանին ուղղված դիմումը, դպրոցներում դասագրքրերն անվճար դարձնելու վերաբերյալ, շատ քաղաքացիների կողմից ուրախությամբ է ընդունվել: Նրանցից Կարեն Հովհաննիսյանը գրառում է արել համացանցում. «Օրինակի համար նշեմ, որ ես 9-րդ դասարանի դասագրքերի համար մուծում եմ շուրջ 8000 դրամ, իսկ 5-րդ դասարանի համար 6000 դրամ: Համեմատության համար ասեմ, որ այս երկու վարձավճարների ընդհանուր գումարի չափով ես երեք երեխաներիս ապահովում եմ գրենական պիտույքներով: Կարծում եմ` սոցիալական բեռի թեթևացումը ակնհայտ կլինի ծնողների համար, եթե Սահմանադրական դատարանը բավարարի դիմումը»: